b'\n_START_ARTICLE_\nUnder H\xc3\xb8ststj\xc3\xa6rnen\n_START_PARAGRAPH_\nUnder H\xc3\xb8ststj\xc3\xa6rnen, en Vandrers Fort\xc3\xa6lling er den f\xc3\xb8rste boken i Knut Hamsuns Vandrertrilogi. Den ble utgitt i 1906 i Kristiania av Gyldendal. De \xc3\xb8vrige b\xc3\xb8ker i trilogien er En vandrer spiller med sordin, 1909 og Den siste Gl\xc3\xa6de, 1912._NEWLINE_Fortellingens hovedperson har l\xc3\xa5nt sitt navn, Knut Pedersen, av forfatteren. Pedersen flykter fra byens larm og s\xc3\xb8ker tilbake til landbygden._NEWLINE_Han lever en omflakkende tilv\xc3\xa6relse, der han sammen med tilfeldige bekjente s\xc3\xb8ker alskens arbeid p\xc3\xa5 forskjellige g\xc3\xa5rder. Hovedpersonen er stadig forelsket, og som s\xc3\xa5 ofte i Hamsuns b\xc3\xb8ker er disse forelskelsene ganske mislykkede.'